Priprema projekata i podrška ESF korisnicima

EuropeAid/132480/D/SER/HR

**POZIV NA RADIONICU „Od projektne ideje do uspješne prijave na ESF natječaj“**

U sklopu projekta “**Priprema projekata i podrška ESF korisnicima**” kojeg provodi WYG International, a čiji je glavni partner u projektu Ministarstvo rada i mirovinskog sustava, obavještavamo Vas da će se u kolovozu i rujnu 2014. godine održavati dvodnevne radionice za potencijalne prijavitelje na otvoreni poziv za dostavu projektnih prijedloga (bespovratna sredstva) pod brojem **5.2.5. „Mikro projekti podrške inovativnim aktivnostima malih organizacija civilnog društva za lokalni razvoj“**. Sudionici **radionice** „**Od projektne ideje do uspješne prijave na ESF natječaj**“ moći će usvojiti i/ili unaprijediti svoja praktična znanja i vještine potrebne za razvijanje uspješnih, relevantnih i izvedivih prijava koje će podnositi na otvoreni poziv za dostavu projektnih prijedloga pod brojem 5.2.5. Ovaj natječaj objavljen je u okviru Operativnog programa "Razvoj ljudskih potencijala 2007.-2013." za civilno društvo, a objavio ga je Ured za udruge Vlade Republike Hrvatske. Sve informacije o natječaju možete pronaći na web stranicama [www.uzuvrh.hr](http://www.uzuvrh.hr) te <http://www.strukturnifondovi.hr/>.

**Ako se želite prijaviti za dvodnevnu radionicu, molimo ispunite *online* prijavu putem *linka* za prijavu na dvodnevne radionice za Poziv 5.2.5** <http://goo.gl/XqmoZZ>.

**Raspored radionica:**

|  |  |  |
| --- | --- | --- |
| **Grad** | **Datum održavanja radionice** | **Rok za podnošenje *online* prijave** |
| Zagreb (1) | 21.-22. kolovoza 2014. | 14. kolovoza 2014. |
| Zadar | 27.-28. kolovoza 2014. | 20. kolovoza 2014. |
| Bjelovar | 8.-9. rujna 2014. | 01. rujna 2014. |
| Rijeka | 8.-9. rujna 2014. | 01. rujna 2014. |
| Pazin | 11.-12. rujna 2014. | 04. rujna 2014. |
| Slavonski Brod | 11.-12. rujna 2014. | 04. rujna 2014. |
| Osijek (1) | 15.-16. rujna 2014. | 08. rujna 2014. |
| Split (1) | 15.-16. rujna 2014. | 08. rujna 2014. |
| Vukovar | 15.-16. rujna 2014. | 08. rujna 2014. |
| Split (2) | 17.-18. rujna 2014. | 10. rujna 2014. |
| Osijek (2) | 17.-18. rujna 2014. | 10. rujna 2014. |
| Zagreb (2) | 22.-23. rujna 2014. | 15. rujna 2014. |

Molimo prijavljivati **jednu** osobu po organizaciji/ustanovi za grad koji je **najbliži** mjestu odakle osoba putuje.

Kada ispunite i pošaljete prijavu putem *online* obrasca, pojavit će se napomena „Vaš je odgovor zabilježen“. U obzir će se uzimati prijave pristigle do gore navedenih rokova i to prema redoslijedu zaprimanja. Sve prijave zaprimljene nakon tog vremena uzet će se u obzir isključivo u slučaju nepopunjavanja predviđenog broja slobodnih mjesta. Uspješno prijavljene sudionike obavještavat ćemo u najkraćem mogućem roku o rezultatu prijave, a kada se popune sva mjesta, na web-stranici <http://www.strukturnifondovi.hr/>, uz dokumente vezane za Poziv 5.2.5. objavit ćemo obavijest da su sva mjesta popunjena.

Uspješno prijavljeni sudionici, dobit će detalje o točnom mjestu održavanja putem e-maila. U slučaju bilo kakvih poteškoća s prijavom, molimo javiti se na e-mail [esf.projekt@mrms.hr](mailto:esf.projekt@mrms.hr).

**Linija za pomoć:**

Svim zainteresiranim prijaviteljima na poziv 5.2.5., neovisno o sudjelovanju na radionici, projekt je osigurao liniju za pomoć putem koje možete poslati svoje upite vezane uz izradu projektnih prijedloga (formuliranje prijedloga projekta – opis problema, ciljevi, aktivnosti, pokazatelji, logička matrica i sl.). Projekt će primati upite do 7 dana prije roka za prijavu na e-mail [esf.pomoc@mrms.hr](mailto:esf.pomoc@mrms.hr). Prilikom slanja upita, molimo navesti referentni broj i naziv natječaja u naslovu poruke.

**Praktične informacije:**

Putni troškovi: Polaznici mogu dobiti nadoknadu putnih troškova dolaska na radionicu. Nadoknada troškova moguća je samo za putni trošak ostvaren javnim prijevozom (autobus, vlak, brod) ili za trošak putovanja automobilom do visine cijene karte javnog prijevoza.

Smještaj: Trošak noćenja nije pokriven.

Ručak/pauze za kavu: Za vrijeme trajanja radionice bit će osigurane pauze za kavu i lagani (*snack*) ručak.

**Program radionice:**

|  |  |
| --- | --- |
| **POZIV 5.2.5. „Mikro projekti podrške inovativnim aktivnostima malih organizacija civilnog društva za lokalni razvoj“**  **DNEVNI RED (prvi dan)** | |
| **VRIJEME** | **TEMA** |
| **9:00** | Registracija |
| **9:15** | **Kratki pregled ESF poziva za dostavu projektnih prijedloga pod brojem 5.2.5.** – ciljevi, prihvatljivi prijavitelji, partneri, pridruženi suradnici, prihvatljive aktivnosti, rokovi za podnošenje prijave i iznos proračuna (uključujući postotak sufinanciranja). |
| **9:30** | **Kratki pregled sadržaja, vertikalne i horizontalne logike logičke matrice** – prezentacija i rasprava o najboljim primjerima iz prakse već izrađenih logičkih matrica za određeni poziv za dostavu projektnih prijedloga, uključujući i najčešće pogreške koje se javljaju pri njenom ispunjavanju. |
| **10:00** | **Odabir PROJEKTNIH IDEJA za rad u malim grupama**  Podjela sudionika u male grupe kako bi radili na odabranim projektnim idejama. |
| **10:30** | **PAUZA ZA KAVU** |
| **11:00** | **Prezentacija i rad u malim grupama: Određivanje problema kojim se projekt bavi i razvoj općeg cilja te specifičnih ciljeva projekta za poziv 5.2.5. vezano uz odabranu projektnu ideju**  Kratki sažetak/prezentacija koraka u identificiranju problema, općeg i specifičnih ciljeva. Bit će podijeljeni materijali koji će olakšati sudionicima formuliranje problema, općeg i specifičnih ciljeva. U malim grupama, sudionici će formulirati problem, opći i specifične ciljeve relevantne za poziv 5.2.5. koje će predstavljati i raspravljati kao grupa. Analiza glavnih pogrešaka koje prijavitelji rade prilikom definiranja problema, općeg i specifičnih ciljeva. Napravit će se poveznica s evaluacijskom matricom i prijavnim obrascem. |
| **12:00** | **Zajednički rad:** prezentacija, rasprava i revizija problema, općeg i specifičnih ciljeva. *Sudionici i treneri daju povratne informacije svakoj grupi o općem i specifičnim ciljevima.* |
| **12:45** | **PAUZA ZA RUČAK** |
| **13:30** | **Rad u malim grupama: ciljana skupina:** definiranje veličine, strukture i kriterija za odabir ciljane skupine. Primjeri najčešćih pogrešaka koje prijavitelji čine pri definiranju ciljanih skupina. Napravit će se poveznica s evaluacijskom matricom i prijavnim obrascem. |
| **14:00** | **Prezentacija i rad u malim grupama: rezultati projekta i pokazatelji (pokazatelji ishoda i rezultata).** Trener će održati kratku prezentaciju projektnih rezultata te pokazatelja ishoda i rezultata vezano uz indikatore Operativnog programa „Razvoj ljudskih kapaciteta“ 2007.-2013. i njihovu relevantnost za ESF poziv za dostavu projektnih prijedloga pod brojem 5.2.5. Napravit će se poveznica s projektnim ciljevima. Rad u grupama kako bi se definirali projektni rezultati i pokazatelji za jedan od odabranih specifičnih ciljeva. Napravit će se poveznica s evaluacijskom matricom i prijavnim obrascem. Primjeri glavnih pogrešaka pri formuliranju projektnih rezultata i pokazatelja. |
| **15:00** | **PAUZA ZA KAVU** |
| **15:15** | **Zajednički rad:** prezentacija, rasprava i revizija aspekata vezanih uz ciljane skupine te očekivane rezultate i pokazatelje. *Sudionici i treneri daju povratne informacije svakoj grupi o definiranim ciljanim skupinama i razvijenim projektnim rezultatima i pokazateljima.* |
| **15:50–16:00** | Završetak prvog dana |

|  |  |
| --- | --- |
| **DNEVNI RED (drugi dan)** | |
| **VRIJEME** | **TEMA** |
| **9:00** | **Kratki pregled** prijašnjeg dana |
| **9:15** | **Prezentacija i rad u malim grupama: Aktivnosti i plan aktivnosti**  Kratki pregled glavnih načela za određivanje aktivnosti i pod-aktivnosti te kako ih zadržati jasnim i koherentnim kroz projektni plan. Pregled gantograma i njegove prednosti pri planiranju projektnih sredstava. Provjera izvedivosti plana aktivnosti, itd. Napravit će se poveznica s evaluacijskom matricom i prijavnim obrascem. Primjeri glavnih pogrešaka pri formuliranju plana aktivnosti. *Sudionici će odabrati jedan od specifičnih ciljeva i razraditi glavne aktivnosti za odabrani cilj u malim grupama.* |
| **10:30** | **Zajednički rad:** grupne prezentacije plana aktivnosti i rasprava o relevantnosti aktivnosti za projektne ciljeve, o njihovoj izvedivosti u sklopu projekta i od strane prijavitelja, itd. |
| **11:00** | **PAUZA ZA KAVU** |
| **11:30** | Prezentacija i rasprava o studiji slučaja vezano uz **razradu proračuna** (izravni i neizravni troškovi, vlastiti doprinos, itd.). Napravit će se poveznica između projektnih aktivnosti i proračuna projekta. Napravit će se poveznica s evaluacijskom matricom i prijavnim obrascem. Primjeri glavnih pogrešaka koje se događaju pri razradi projektnog proračuna. |
| **12:30** | **PAUZA ZA RUČAK** |
| **13:15** | Razrada **NOVČANOG TIJEKA** – Praktični primjer kako napraviti novčani tijek za projekt. |
| **13:40** | **Rasprava o horizontalnim temama.** Napravit će se poveznica s evaluacijskom matricom i prijavnim obrascem. Primjeri najčešćih pogrešaka koje se javljaju pri definiranju horizontalnih tema i moguća proturječnost sadržaja projekta i horizontalnih tema. |
| **14:10** | **PAUZA ZA KAVU** |
| **14:30** | **„Brainstorming“** o najboljim načinima kako osigurati **održivost** projekta(financijski, institucionalno, nastavak projekta i multipliciranje, itd.) s naglaskom na izvedivost rješenja koje je predložio prijavitelj vezano uz održivost projekta.Poveznica s evaluacijskom matricom i prijavnim obrascem. Primjeri glavnih pogrešaka koje se događaju pri razradi održivosti projekta. |
| **15:00** | **Pregled Prijavnog obrasca – sadržaj obrasca A („online“) i obrasca B. Pitanja i odgovori vezano uz Prijavni obrazac. Poveznica s logičkom matricom i prijavnim obrascem** |
| **16:00-16:10** | Evaluacija i završetak radionice |